《奉怀养源士特似表》
宋代·李处权

一坐关山百念灰，德邻诗社许徘徊。
静看林鸟衔花去，寒觉溪风送雨来。
小阮有怀应种竹，步兵无事且传杯。
东床坦腹真佳婿，俗客多惭数月陪。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。